Kadeluxa

Kadeluxa (Donax trunculus) Donacidae familiako bibalbioa da.

 Deskribapena 
Kusku fin zapalak izaten dituzte, eta normalean 2 cm-ko tamaina dute, baina 4,4 cm-raino iristen dira.  Maskorrak triangelu forma du, luzanga, eta kanpoaldea laua da. Kanpoko kolorea aldakorra da, gehienetan marroia, baina badira horiak edo grisak, zerrenda erradial zuriekin. Barrualdea more kolorekoa da.

 Habitat eta ugalketa 
Bentikoak dira eta hondo hareatsuetan bizi dira, 20-25m-ko sakoneraraino. Ugalketa kanpokoa da, eta obulua eta espermatozoidea uretan elkartzen dira.  Larba planktonaren parte da, garatzen eta hondoan ezartzen diren arte.

 Banaketa 
Atlantikoaren ekialdean, Mediterraneoan, Itsaso Beltzean eta Itsaso Gorrian bizi dira, batez ere.

 Interes ekonomikoa 
Jateko onak dira eta kadeluxak interes komertziala du. Dena den, EAEn espezie honen arrantza ez dago bereziki araututa.

 Espeziearen banaketa EAEn 
XX. mendeko bukaera aldean EAEko itsasadar batzuetan —Bidasoan, Urolan eta Okan, hain zuzen— deskribatu zuten; normalean marearteko eremuaren behealdean (Zumaian, baina, mareaz azpiko kanalean aurkitu zen). Bizitzeko nahiago ditu hondarrezko hondoak (batzuetan legarra eta maskorrak dituztenak), gazitasun nahiko altuko eta materia organiko gutxiko eremuetan.

Ondoren, hegoaldeko euskal kostalde osoan aipatzen da, hondar bigunen gainean; espezie arrunta da.

 Erreferentziak 

 Kanpo estekak 

 Galeria 

Kategoria:Veneroida
Kategoria:Euskal Herriko itsas moluskuak
Kategoria:Lineok deskribatutako taxonak